Maps

«Maps» (norsk oversettelse: kart), stilisert som «MAPS», er en sang fra 2021 som fremføres av den irske sangeren Lesley Roy. Sangen ble valgt av den irske kringkasteren RTÉ til å representere Irland i Eurovision Song Contest 2021 i Rotterdam i Nederland. Låten ble sluppet 26. februar 2021.

Bakgrunn 
Den irske låtskriveren Lesley Roy ble valgt av kringkasteren RTÉ til representere Irland i  Eurovision Song Contest 2020 med sangen «Story of My Life». Konkurransen ble imidlertid avlyst på grunn av koronaviruspandemien, og RTÉ besluttet at Lesley Roy i stedet skulle delta i konkurransen i 2021.

Sangen ble skrevet og produsert høsten 2020 av Lesley Roy sammen med Philip Strand og Eurovision-produsenten Lukas Hällgren, som skrev Sveits' 2019-bidrag «She Got Me». Den Stockholms-baserte låtskriveren Emelie Eriksson var også med på å skrive «Maps».

Irland deltok i semifinale 1 i Rotterdam Ahoy i Nederland tirsdag 18. mai, men endte på 16. og siste plass i semifinalen med 20 poeng. Dermed kvalifiserte ikke sangen seg til finalen lørdag 22. mai 2021. Dette var Irlands andre sisteplass på rad i en semifinale.

Listeplasseringer

Referanser 

Sanger fra 2021
Bidrag til Eurovision Song Contest 2021
Irsk musikk
Irske sanger